Kyselica, Lukáš, poslanec NR SR (2023-05-17):
Ďakujem veľmi pekne. Tak čas sa kráti, tak nebudem to zdržiavať. Predkladám jeden pozmeňujúci návrh s kolegom Milanom Vetrákom. V krátkosti vám poviem, o čo ide. Odstraňuje pozmeňujúci a doplňujúci návrh nejednotnú prax všeobecných súdov, pri ktorých pri podaní žaloby na ochranu osobnosti, prípadne aj v odvolacom konaní týkajúcom sa týchto žalôb sa vyrubuje poplatok dvoma spôsobmi. Vo výške 66 eur za žalobu, resp. za odvolanie ako celok bez ohľadu na počet výrokov uvedených v žalobnom návrhu, aj bez ohľadu na to, či sú uvedené samostatných bodoch petitu alebo v jednom súhrnnom bode petitu alebo násobkom sumy 66 eur podľa počtu výrokov v uvedenom žalobnom návrhu. Osobitne v prípade, ak sú tie to výroky uvedené v samostatných bodoch žalobného návrhu. Pritom stanovenie poplatku formou násobkov sumy poplatkov vo výške 66 eur nie je v súlade so zákonom, resp. jeho zmyslom, pretože v určitých prípadoch by mohlo zabrániť dotknutej osobe domáhať sa práva na ochranu osobnosti z dôvodu neprimeranej výšky súdneho poplatku. Navyše tento nesprávny spôsob stanovenia súdneho poplatku pri tomto type žalôb je výrazne menšinový, je však žiadúce ho eliminovať a súdna prax tejto otáz... a súdnu prax tejto otázke zjednotiť. Takže prečítam vám pozmeňujúci a doplňujúci návrh poslanca Národnej rady Slovenskej republiky Milana Vetráka a Lukáša Kyselicu k návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov, tlač 1447. Návrh poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov sa mení a dopĺňa takto: Za Čl. I sa vkladá nový Čl. II, ktorý znie: „Čl. II Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z. z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/ 2012 Z. z., nálezu Ústavného súdu Slovenskej republiky č. 297/2012 Z. z., zákona č. 64/2013 Z. z., zákona č. 125/2013 Z. z., zákona č. 347/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 253/2015 Z. z., zákona č. 267/2015 Z. z., zákona č. 273/2015 Z. z., zákona č. 390/2015 Z. z., zákona č. 402/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 307/2016 Z. z., zákona č. 342/2016 Z. z., zákona č. 2/2017 Z. z., zákona č. 54/ 2017 Z. z., zákona č. 141/2017 Z. z., zákona č. 152/2017 Z. z., zákona č. 238/2017 Z. z., zákona č. 52/2018 Z. z., zákona č. 345/2018 Z. z., zákona č. 211/2019 Z. z., zákona č. 216/2019 Z. z., zákona č. 384/2019 Z. z., zákona č. 390/2019 Z. z., zákona č. 68/2021 Z. z., zákona č. 395/2021 Z. z., zákona č. 403/2021 Z. z., zákona č. 111/2022 Z. z. a zákona č. 325/2002 sa dopĺňa takto: 1. Za § 181sa vkladá § 18m, ktorý vrátane nadpisu znie: „§ 18m Prechodné ustanovenie k úprave účinnej od 1. júla 2023 Z úkonov a konaní navrhnutých alebo za konania začaté a právoplatne neukončené do 30. júna 2023 sa vyberajú poplatky podľa predpisov účinných od 1. júla 2023.“.“ 2. V sadzobníku súdnych poplatkov sa položka 7b dopĺňa poznámkou, ktorá znie: „Poznámka Poplatok sa platí za žalobu ako celok bez ohľadu na počet výrokov (skutkových tvrdení a súvisiacich hodnotiacich úsudkov), ktoré sú predmetom žalobného návrhu; to platí aj v odvolacom konaní.“ Nasledujúce články sa primerane prečíslujú. Tento článok nadobúda účinnosť 1. júla 2023, čo sa premietne aj do ustanovenia o nadobudnutí účinnosti zákona. V súvislosti s vložením nového článku sa primerane upraví aj názov zákona. Ďakujem, skončil som.